by somda phoneor
ຄ້າຍຄຸມຂັງ-ດັດສ້າງໂພນຕ້ອງ,ກົມຕໍາຫຼວດຄຸມຂັງ-ດັດສ້າງ,ກະຊວງປ້ອງກັນຄວາມສະຫງົບ,ຈັດຕັ້ງເຜີຍແຜ່ເຊື່ອມຊຶມມະຕິກອງປະຊຸມຄົບຄະນະບໍລິຫານງານສູນກາງພັກຄັ້ງທີ 4 ສະໄໝທີ 11ແລະ ປາຖະກະຖາຫວັນຄືນມູນເຊື້ອວັນຄ້າຍວັນເກີດຂອງທ່ານປະທານສຸພານຸວົງຄົບຮອບ 113 ປີແລະວັນສ້າງຕັ້ງລັດຖະທໍາມະນູນແຫ່ງສປປລາວຄົບຮອບ 31 ປີ, ໃນວັນທີ 20 ກັນຍາ 2022 ນີ້,ໂດຍການ ເຜີຍແຜ່ເອກະສານ ຂອງ ພັທ ບຸນລັນ ຈັນທະພູວົງ ຮອງຫົວໜ້າຄ້າຍຄຸມຂັງ-ດັດສ້າງໂພນຕ້ອງ, ມີຄະນະພັກ, ພະນັກງານຫຼັກແຫຼ່ງນາຍຕໍາຫຼວດ, ອ້ອມຂາ້ງຄ້າຍຄຸມຂັງ-ດັດສ້າງເຂົ້າຮ່ວມ.
ພັທ ບຸນລັນ ຈັນທະພູວົງ ຮອງຫົວໜ້າຄ້າຍຄຸມຂັງ-ດັດສ້າງໂພນຕ້ອງໄດ້ຍົກໃຫ້ເຫັນວ່າ:ກອງປະຊຸມຄົບຄະນະ ບໍລິຫານງານສູນກາງພັກຄັ້ງທີ 4 ສະໄໝທີ Xl ໄດ້ຈັດຂື້ນໃນລະຫວ່າງ ວັນທີ 18-26 ພຶດສະພາ 2022 ທີ່ສໍານັກງານສູນກາງພັກປະຊາຊົນປະຕິວັດລາວ,ພາຍໃຕ້ການເປັນປະທານຂອງ ສະຫາຍ ທອງລຸນ ສີສຸລິດ,ເລຂາທິການໃຫຍ ຄະນະບໍລິຫານງານສູນກາງພັກປະຊາຊົນປະຕິວັດລາວ,ປະທານປະເທດ,ກອງປະຊຸມໄດ້ຄົ້ນຄວ້າ, ປຶກສາຫາລື ແລະ ໃຫ້ທິດຊີ້ນໍາຕໍ່ບັນຫາສໍາຄັນຄື: ໄດ້ປະເມີນສະພາບແວດລ້ອມຢູ່ພາກພື້ນ ແລະ ສາກົນໃນປະຈຸບັນ, ກອງປະຊຸມໄດ້ຊີ້ນໍາລັດຖະບານ,ຄະນະພັກ,ອົງການປົກຄອງແຕ່ລະຂັ້ນເພີ່ມທະວີສະຕິລະວັງຕົວ, ຕິດຕາມ, ກໍາແໜ້ນສະພາບການຜັນແປຢູ່ໃນພາກພື້ນ ແລະ ສາກົນ ເພື່ອນໍາພາ ແນວຄິດ ແລະ ເປັນເຈົ້າການປະຕິບັດບັນດາມາດຕະການຮັບມື,ແກ້ໄຂຜົນກະທົບຕໍ່ປະເທດເຮົາໃຫ້ທັນການ,ພ້ອມນີ້ກ່ຽວກັບການຕີລາຄາຜົນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມ,ແຜນງົບປະມານແລະແຜນເງິນຕາຕົ້ນປີ 2022 ຕິດພັນກັບແຜນການຈັດຕັ້ງປະຕິບັດ 2 ວາລະແຫງຊາດ, ຄະນະບໍລິຫານງານສູນກາງພັກຕີລາຄາສູງຕໍ່ລັດຖະບານ ທີ່ໄດ້ມີຄວາມພະຍາຍາມ ແລະເອົາໃຈໃສ່ຊີ້ນໍາການຈັດຕັ້ງປະຕິບັດແຜນດັງກ່າວ, ສາມາດຮັບປະກັນສະຖຽນລະພາບ ຂອງເສດຖະກິດມະຫາພາກ, ສັງຄົມມີຄວາມສະຫງົບ ແລະ ເປັນລະບຽບຮຽບຮ້ອຍໂດຍພື້ນຖານ, ໃນສາມເດືອນຕົ້ນປີການພັດທະນາເສດຖະກິດ-ສັງຄົມ ສືບຕໍ່ຂະຫຍຍຕົວຕໍ່ເນື່ອງ, ການແກ້ໄຂການລະບາດ ຂອງພະຍາດໂຄວິດ-19 ໄດ້ເຮັດຢ່າງຕັ້ງໜ້າ ແລະ ສາມາດຮັບມື,ປ້ອງກັນ,ຄວບຄຸມ ແລະ ແກ້ໄຂດ້ວຍຫຼາຍມາດຕະການບໍ່ໃຫ້ແຜ່ລາມອອກເປັນວົງກ້ວາງ ແລະ ໄດ້ດັດປັບການໃຊ້ຊີວິດສັງຄົມຕາມວິຖີຊີວິດແບບໃໝ່, ນອກນີ້ທ່ານຍັງໄດ້ຍົກໃຫ້ເຫັນວຽກງານສໍາອື່ນໆຕື່ມອີກ, ທັງນີ້ກໍ່ເພື່ອເຮັດໃຫ້ນາຍຕໍາຫຼວດໄດ້ຮັບຮູ້, ເຂົ້າໃຈຕໍ່ເນື້ອໃນມະຕິສໍາຄັນດັ່ງກ່າວເພື່ອພ້ອມກັນສືບຕໍ່ຈັດຕັ້ງຜັນຂະຫຍາຍໃຫ້ເຂົ້າສູ່ໜ້າວຽກງານຕົວຈິງຢູ່ໃນກົມກອງຂອງຕົນໃຫ້ໄດ້ຮັບໝາກຜົນສູງສຸດ.
ພ້ອມດຽວກັນນີ້ ບັນດາຄະນະຮັບຜິດຊອບໂຄສະນາເຜີຍແຜ່ເຊື່ອມຊຶມຍັງໄດ້ເລົ່າຫວນຄືນປະຫວັດມູນເຊື້ອການເຄື່ອນໄຫວຕະຫຼອດໄລຍະການປະຕິບັດ ຂອງທ່ານປະທານສຸພານຸວົງ ແລະ ການປະກາດໃຊ້ລັດຖະທໍາມະນູນແຫ່ງ ສປປ ລາວ ສະບັບທຳອິດ, ພ້ອມໄດ້ຍົກໃຫ້ເຫັນຄວາມໝາຍ,ຄວາມສໍາຄັນມູນເຊື້ອປະຫວັດສາດຂອງອາດີດຜູ້ນໍາພັກ-ລັດໃນການຕໍ່ສູ້ກູ້ຊາດ,ປົດປ່ອຍປະເທດຊາດອອກຈາກແອັກປົກຄອງຂອງພວກຈັດກະພັດລ່າເມືອງຂື້ນແບບເກົ່າແລະແບບໃໝ່,ຍົກໃຫ້ເຫັນກາດປະກາດໃຊ້ລັດຖະທໍາມະນູນສະບັບທໍາອິດເປັນການສະແດງໃຫ້ເຫັນເຖິງໝາກຜົນຂອງການປະຕິວັດ,ການເສີມຂະຫຍາຍມູນເຊື້ອ,ການຄຸ້ມຄອງລັດ,ຄຸ້ມຄອງສັງຄົມດ້ວຍລັດຖະທໍາມະນູນແລະກົດໝາຍ,ນໍາພາປະເທດຊາດກ້າວໄປສູ່ຄວາມຈະເລີນຮຸ່ງເຮືອງ,ສັງຄົມມີຄວາມສະຫງົບ,ຶປອດໄພ, ສີວິໄລ ແລະຍຸຕິທໍາ.